SK
16.1.2023
Úradný vestník Európskej únie
C 15/25
Žalovaný správny orgán: Bundesamt für Fremdenwesen und Asyl (BFA)
Prejudiciálne otázky 1.
Má sa kumulácia opatrení, ktoré v štáte zavádza, podporuje alebo trpí aktér, ktorý je faktickým nositeľom vládnej moci, a ktoré spočívajú najmä v tom, že — ženám sa odopiera účasť na politických funkciách a politických rozhodovacích procesoch, — ženám nie sú poskytované žiadne právne prostriedky na získanie ochrany pred pohlavne podmieneným a domácim násilím, — ženy sú vo všeobecnosti vystavené nebezpečenstvu núteného uzatvárania manželstva, hoci aktér, ktorý je faktickým nositeľom vládnej moci, takéto uzatváranie manželstva zakázal, ale ženy nemajú k dispozícii účinnú ochranu proti nútenému uzatváraniu manželstva a takéto akty uzavretia manželstva sa občas vykonávajú za účasti osôb fakticky vybavených štátnou mocou, ktoré vedia, že ide o nútené uzavretie manželstva, — ženy nesmú vykonávať zárobkovú činnosť alebo ju smú vykonávať v obmedzenom rozsahu prevažne len doma, — ženám je sťažený prístup k zdravotníckym zariadeniam, — ženám je – úplne alebo vo veľkej miere (napríklad tým, že dievčatám sa poskytuje len základné vzdelanie) – odopieraný prístup k vzdelaniu, — ženy sa nesmú zdržiavať alebo pohybovať na verejnosti bez sprievodu muža (ktorý je v určitom rodinnom vzťahu), alebo im je to dovolené len do určitej vzdialenosti od miesta bydliska, — ženy musia na verejnosti úplne zakryť svoje telo a zahaliť svoju tvár, — ženy nesmú vykonávať žiadny šport, v zmysle článku 9 ods.
1 písm.
b) smernice Európskeho parlamentu a Rady 2011/95/EÚ (1) z 13. decembra 2011 o normách pre oprávnenie štátnych príslušníkov tretej krajiny alebo osôb bez štátneho občianstva mať postavenie medzinárodnej ochrany, o jednotnom postavení utečencov alebo osôb oprávnených na doplnkovú ochranu a o obsahu poskytovanej ochrany (prepracované znenie) považovať za dostatočne vážnu na to, aby mala na ženu rovnaký vplyv ako je uvedený v článku 9 ods.
1 písmene a) tejto smernice? 2.
Postačí na priznanie postavenia osoby s právom na azyl, že žena je týmito opatreniami v štáte pôvodu postihnutá len na základe jej pohlavia, alebo je na posúdenie toho, či je žena týmito opatreniami – ktoré treba posudzovať v ich súhrne – postihnutá v zmysle článku 9 ods.
1 písm.
b) smernice 2011/95/EÚ, potrebné preskúmanie jej individuálnej situácie?
(1)
Ú. v.
EÚ L 337, 2011, s. 9.
Návrh na začatie prejudiciálneho konania, ktorý podal Conseil d’État (Francúzsko) 30. septembra 2022 – Société BP France/Ministre de l’Économie, des Finances et de la Souveraineté industrielle et numérique (Vec C-624/22) (2023/C 15/27) Jazyk konania: francúzština Vnútroštátny súd, ktorý podal návrh na začatie prejudiciálneho konania Conseil d’État